**Ministru kabineta rīkojuma projekta**

**„Grozījums Ministru kabineta 2011.gada 20.oktobra rīkojumā Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012.–2018.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Grozījums Ministru kabineta 2011.gada 20.oktobra rīkojumā Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012.–2018.gadam”” (turpmāk – Projekts) izstrādāts, lai precizētu Ministru kabineta 2011.gada 20.oktobra rīkojuma Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012.–2018.gadam”” (turpmāk – MK rīkojums) 7.punktu. |
|  2. | Pašreizējā situācija un problēmas | Saskaņā ar MK rīkojuma 7.punktā doto uzdevumu Kultūras ministrijai jāprecizē Nacionālās identitātes, pilsoniskās sabiedrības un integrācijas politikas pamatnostādnēs 2012.–2018.gadam (turpmāk – pamatnostādnes) ietvertais rīcības plāns 2012.–2013.gadam atbilstoši Eiropas Ekonomikas zonas (turpmāk – EEZ) finanšu instrumenta komitejas apstiprinātajai EEZ finanšu instrumenta 2009. – 2014.gada perioda programmai „NVO fonds” (turpmāk – programma) un kultūras ministram līdz 2012.gada 1.martam precizētais rīcības plāns jāiesniedz noteiktā kārtībā Ministru kabinetā, tomēr minētā uzdevuma izpilde šobrīd nav iespējama.Ministru kabinets 2012.gada 31.janvārī pieņēma rīkojumu Nr.52 „Par EEZ finanšu instrumenta līdzfinansētās programmas LV03 „NVO fonds” iesnieguma projektu”. Saskaņā ar šo rīkojumu, Finanšu ministrijai līdz 2012.gada 9.februārim bija jānodrošina programmas iesnieguma iesniegšana Finanšu instrumentu birojā, kas savukārt nodrošinātu programmas iesnieguma izvērtēšanu un lēmuma pieņemšanu no donorvalstu puses. Minētais uzdevums ir izpildīts laikā (programma iesniegta Finanšu instrumentu birojā 2012.gada 31.janvārī). Atbilstoši 2011.gada 13.janvārī apstiprinātās EEZ Finanšu instrumenta komitejas Regulas par EEZ Finanšu instrumenta ieviešanu 2009.–2014.gadā 5.3.pantu, programmas iesnieguma izvērtēšana un gala lēmuma pieņemšana EEZ finanšu instrumenta komitejai jānodrošina četru mēnešu laikā pēc programmas iesnieguma un visu nepieciešamo dokumentu saņemšanas. Turpmākā procedūra paredz programmas līguma noslēgšanu starp Finanšu ministriju un EEZ finanšu instrumenta komiteju, pēc kā var tikt uzsākta programmas īstenošana. Ņemot vērā, ka Finanšu instrumentu biroja un EEZ finanšu instrumenta komitejas izvērtēšanas rezultātā programmas iesniegumā iespējamas izmaiņas, MK rīkojumā Kultūras ministrijai dotā uzdevuma izpilde ir iespējama tikai pēc programmas apstiprināšanas no EEZ finanšu instrumenta komitejas puses.Tādējādi, lai būtu iespējama MK rīkojuma 7.punktā noteiktā uzdevuma izpilde, nepieciešams precizēt uzdevuma izpildes termiņu, nosakot, ka pamatnostādnēs ietvertā rīcības plāna precizēšana un iesniegšana Ministru kabinetā jānodrošina līdz 2012.gada 30.septembrim. |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Projekts paredz izdarīt grozījumu Ministru kabineta 2011.gada 20.oktobra rīkojumā Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012.-2018.gadam””, paredzot, ka Kultūras ministrija pamatnostādnēs ietverto rīcības plānu 2012.–2013.gadam precizē un iesniedz Ministru kabinetā līdz 2012.gada 30.septembrim. |
|  5. | Projekta izstrādē iesaistītās institūcijas | Nav attiecināms. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, ņemot vērā grozījuma tehnisko raksturu. |
|  7. |  Cita informācija | Nav. |

*Anotācijas II, III, IV, V un VI sadaļa – Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Kultūras ministrija. |
|  2. | Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
|  6. |  Cita informācija | Nav. |

Kultūras ministre Ž.Jaunzeme–Grende

Vīza: Valsts sekretāra p.i. U.Lielpēters

26.03.2012. 16:55

530

G.Robežniece

Tālr.67330325; fakss 67227916

Gunta.Robezniece@km.gov.lv